Роберттың кәйефе, ысынлап та, шәптән түгел. Артҡы уң яҡ тәгәрмәс күсәре төбөнә ифрат ҡаты трос урал­ған да, ысҡындырып алырмын тимә. Иртә торғандан алып шуның менән хитлана. ҡара тиргә батты, ҡулдарын ауырттырып бөттө. ҡыҫҡаһы, ярты ҡанын боҙҙо әлеге трос. Егет атаһы гаражынан иҫке генә домкрат табып килтерҙе. Ана шуның менән хәҙер машинаны күтәртеп ҡуясаҡ та иркенләп тотонасаҡ.